Cofnodion y cyfarfod a gynhaliwyd ar 14 Chwefror 2017

Os hoffech ragor o wybodaeth, cysylltwch â:

**Helen Finlayson**, Clerc y Panel Arbenigol
0300 200 6565, Newid.Cyfansoddiadol@cynulliad.cymru

Yn bresennol:

Y Panel:

* Yr Athro Laura McAllister (Cadeirydd)
* Yr Athro Sarah Childs
* Rob Clements
* Yr Athro David Farrell (o eitem 4 ymlaen)
* Dr Alan Renwick
* Syr Paul Silk

Swyddogion:

* Adrian Crompton (Cyfarwyddwr Busnes y Cynulliad)
* Anna Daniel (Pennaeth Trawsnewid Strategol, o eitem 5 ymlaen)
* Helen Finlayson (Clerc y Panel Arbenigol)
* Sian Giddins (Dirprwy Glerc y Panel Arbenigol)
* Gwyn Griffiths (Uwch Gynghorydd Cyfreithiol)
* Non Gwilym (Pennaeth Cyfathrebu, o eitem 5 ymlaen)

Eraill:

* Llywydd (eitem 1)
* Frank Cuthbert (Llywodraeth Cymru, eitem 4)
* Hugh Rawlings (Llywodraeth Cymru, eitem 4)
* Dr Elin Royles (Prifysgol Aberystwyth, eitem 3)
* Yr Athro Roger Scully (Canolfan Llywodraethiant Cymru, Prifysgol Caerdydd, eitem 3)
1. Croeso gan y Cadeirydd
	1. Croesawodd y Cadeirydd yr aelodau i gyfarfod cyntaf y Panel Arbenigol ar Ddiwygio Trefniadau Etholiadol y Cynulliad. Diolchodd y Llywydd i aelodau'r Panel, ac amlinellodd yn fras ei hamcan wrth sefydlu'r Panel.
2. Cyflwyniadau
	1. Cyflwynodd aelodau'r Panel a'r swyddogion eu hunain yn fyr.
3. Y cefndir: Y Cynulliad a chyd-destun Cymru
	1. Gwnaed cyflwyniadau gerbron y Panel gan Adrian Crompton, Dr Elin Royles a'r Athro Roger Scully ar faterion o fewn cylch gwaith y Panel.
4. Briff technegol ar ddiwygio trefniadau etholiadol Llywodraeth Cymru
	1. Cafodd y Panel sesiwn friffio gan Frank Cuthbert, Pennaeth y Tîm Democratiaeth, Amrywiaeth a Thaliadau, a Hugh Rawlings, Cyfarwyddwr, Materion Cyfansoddiadol a Chysylltiadau Rhynglywodraethol, ynghylch cynigion Llywodraeth Cymru ar gyfer diwygio ethoaethol mewn perthynas â llywodraeth leol.
5. Cylch Gorchwyl a Blaenraglen waith
	1. Nododd y Panel ei Gylch Gorchwyl, a chytunodd ar ddyddiad ei gyfarfod nesaf.
	2. Cytunwyd y dylid dechrau cynnal gwaith ar:
* faterion sy'n ymwneud ag ardaloedd etholiadol y Cynulliad, yn enwedig o ran cyd-ffinio ag etholaethau San Steffan;
* yr oedran pleidleisio isaf;
* capasiti a maint y Cynulliad, a'r system etholiadol briodol ar gyfer ethol Aelodau.
1. Dulliau o weithio
	1. Trafododd y Panel y trefniadau ymarferol a logistaidd o ran ei waith, a chytunodd arnynt.
2. Grŵp Cyfeirio Gwleidyddol
	1. Nododd y Panel i bob plaid wleidyddol sydd â chynrychiolaeth yn y Cynulliad ar hyn o bryd enwebu cynrychiolwyr ar gyfer Grŵp Cyfeirio Gwleidyddol y Llywydd.
	2. Cytunwyd i'r Cadeirydd gyfarfod â'r Grŵp ac Aelodau annibynnol yn awr ac yn y man i roi'r wybodaeth ddiweddaraf ar waith y Panel ac i drafod materion sy'n codi.
3. Strategaeth cyfathrebu ac ymgysylltu
	1. Trafododd y Panel ei ddull o gyfathrebu ac ymgysylltu, a chytunwyd i:
* gyhoeddi cofnodion pob cyfarfod;
* nodi cyfleoedd priodol i godi ymwybyddiaeth o'i waith, gan gynnwys sefydlu ffrwd ar Twitter i'r Panel.
1. Cloi
	1. Ystyriodd aelodau'r Panel y cyfarfod a gafwyd, a chytunwyd eu bod yn fodlon â'r cynnydd a wnaed.
2. Unrhyw fater arall
	1. Ni chodwyd unrhyw faterion eraill